CELEX: 62017TN0704
Language: hr
Date: 2017-10-09 00:00:00
Title: Predmet T-704/17: Tužba podnesena 9. listopada 2017. – Španjolska protiv Komisije

11.12.2017   
            
            
               HR
            
            
               Službeni list Europske unije
            
            
               C 424/53
            
         Tužba podnesena 9. listopada 2017. – Španjolska protiv Komisije
   (Predmet T-704/17)
   (2017/C 424/77)
   Jezik postupka: španjolski
   
      Stranke
   
   
      Tužitelj: Kraljevina Španjolska (zastupnik: M. García-Valdecasas Dorrego, agent)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi obavijest o natječaju,
            
         
               —
            
            
               Europskoj komisiji naloži snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog: povreda članaka 1. i 2. Uredbe 1/58 i članka 22. Povelje Europske unije o temeljnim pravima te članka 1.d Pravilnika o osoblju zato što je komunikacija između EPSO-a i kandidata ograničena na engleski, francuski i njemački, uključujući i obrazac za prijavu na natječaj.
            
         
               2.
            
            
               Drugi tužbeni razlog: povreda članaka 1. i 6. Uredbe br. 1/58, članka 22. Povelje Europske unije o temeljnim pravima, i članaka 1.d stavaka 1. i 6. Pravilnika o osoblju zato što se odabir drugog jezika neopravdano ograničava na samo tri jezika, a to su engleski, francuski i njemački, isključujući tako ostale službene jezike Europske unije, i zato što se prvi odabir trećeg jezika ograničava na engleski, francuski i njemački, isključujući tako ostale službene jezike Europske unije.
            
         
               3.
            
            
               Treći tužbeni razlog: odabir engleskog, francuskog i njemačkog diskrecijska je odluka koja dovodi do diskriminacije na temelju jezika zabranjene člankom 1. Uredbe 1/58, člankom 22. Povelje Europske unije o temeljnim pravima te člankom 1.d stavcima 1. i 6. Pravilnika o osoblju.